EY:n perustamissopimuksen 251 artiklan 2 kohdan toisen alakohdan mukainen komission tiedonanto Euroopan parlamentille neuvoston yhteisestä kannasta, jonka aiheena on Euroopan parlamentin ja neuvoston direktiivin antaminen elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisesta /* SEK/2003/1450 lopull. - COD 2000/0182 */





EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta, jonka aiheena on Euroopan parlamentin ja neuvoston direktiivin antaminen elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisesta 2000/0182 (COD) EY:n perustamissopimuksen 251 artiklan 2 kohdan toisen alakohdan mukainen KOMISSION TIEDONANTO EUROOPAN PARLAMENTILLE neuvoston yhteisestä kannasta, jonka aiheena on Euroopan parlamentin ja neuvoston direktiivin antaminen elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisesta 1. TAUSTA Ehdotus toimitettu Euroopan parlamentille ja neuvostolle (KOM (2000)438 lopullinen - 2000/0182 (COD): // 14.7.2000 Euroopan talous- ja sosiaalikomitean lausunto: // 28.3.2001 Euroopan parlamentin lausunto ensimmäisessä käsittelyssä: // 3.6.2003 Muutettu ehdotus annettu: // 23.7.2003 Yhteinen kanta vahvistettu: // 27.10.2003 (yksimielisesti) 2. KOMISSION EHDOTUKSEN TAVOITE Kyse on viidennestä ehdotuksesta viiden ehdotuksen paketissa, jolla pyritään kodifioimaan ja ajantasaistamaan voimassa olevat yhteisön elintarvikehygieniasäännöt. Ehdotuksella on seuraavat tavoitteet: * Kumotaan 17 elintarvikehygieniaa koskevaa direktiiviä. * Muutetaan muita direktiivejä, joilla on suora yhteys elintarvikehygieniaan. * Sisällytetään uuteen direktiiviin vallitsevan tilan säilyttämiseen tähtäävä lauseke, jolla varmistetaan, että olennaiset lämpötilaa koskevat ja mikrobiologiset vaatimukset sekä kumottuihin direktiiveihin perustuvat täytäntöönpanosäännöt pysyvät voimassa. 3. KOMMENTIT YHTEISEEN KANTAAN 3.1 Soveltamispäivä (1 artikla) Neuvosto piti ehdotuksen suhteen keskeisenä varmistaa, että paketin kaikkia ehdotuksia sovellettaisiin samasta päivästä lähtien ja että jäsenvaltioille annetaan riittävästi aikaa sopeutua uuteen tilanteeseen. Niinpä neuvosto päätti, että kaikkia paketin ehdotuksia sovelletaan 18 kuukauden kuluttua voimaantulosta ja aikaisintaan 1. päivästä tammikuuta 2006. Vaikka yhteisessä kannassa asetettu soveltamispäivä ei olekaan sama kuin Euroopan parlamentin tarkistuksessa, on katsottava, etteivät neuvoston asettamat tavoitteet ole ristiriidassa niiden tavoitteiden kanssa, joihin parlamentti pyrkii paketin eri ehdotuksiin tekemissään asiaa koskevissa tarkistuksissa. 3.2 Muut muutokset yhteisessä kannassa 3.2.1 Voimassa olevien direktiivien kumoaminen (2 artikla) Alun perin komissio oli sisällyttänyt kaikkien voimassa olevien elintarvikehygieniadirektiivien kumoamisen paketin viidenteen ehdotukseen. Yhteisessä kannassa neuvosto haluaa kumota yleisen elintarvikehygieniadirektiivin 93/43/ETY ensimmäisen ja muut 16 direktiiviä viidennen ehdotuksen yhteydessä. Toimintamalli on looginen, sillä ensimmäinen ehdotus korvaa direktiivin 93/43/ETY. Komission alkuperäisen ehdotuksen tavoitteet siis täyttyvät. 3.2.2 Suoraan elintarvikehygieniaan liittyvien muiden direktiivien muuttaminen (3, 5 ja 6 artikla) * Komission ehdotuksessa oli määrä kumota direktiivin 92/118/ETY liite II. Yhteisen kannan 3 artiklassa neuvosto tekee direktiiviin 92/118/ETY muitakin muutoksia, jotka parantavat tulevan yhteisön lainsäädännön yhdenmukaisuutta. * Komission ehdotuksessa oli määrä muuttaa direktiivin 89/662/ETY liite A. Yhteisen kannan 5 artiklassa neuvosto tekee direktiiviin 89/662/ETY muitakin muutoksia, jotka parantavat tulevan yhteisön lainsäädännön yhdenmukaisuutta. * Komission ehdotuksessa oli määrä muuttaa direktiivi 91/67/ETY. Muutosta ei ole otettu mukaan yhteiseen kantaan, sillä se olisi päällekkäinen direktiivin 2002/99/EY (hygieniapaketin neljäs ehdotus) antamisen kanssa. * Neuvosto on sisällyttänyt yhteisen kannan 6 artiklaan neuvoston päätöksen 95/408/EY muuttamisen siten, että varmistetaan sen soveltamisen jatkuminen, kunnes hygieniapakettia aletaan soveltaa. Laajennus on tarpeen, jotta voidaan varmistaa, että kyseisen päätöksen (jonka voimassaolo päättyy 31.12.2003) nojalla tehdyt täytäntöönpanopäätökset pysyvät voimassa siihen saakka, kun ne korvataan hygieniapaketin muodostaman uuden oikeusperustan nojalla. 3.2.3 Vallitsevan tilan säilyttämiseen tähtäävä lauseke (4 artikla) Komission ehdotus sisälsi vallitsevan tilan säilyttävän lausekkeen, jolla haluttiin varmistaa, että olennaiset lämpötilaa koskevat ja mikrobiologiset vaatimukset sekä kumottuihin säädöksiin perustuvat täytäntöönpanopäätökset pysyvät voimassa. Nämä seikat on otettu huomioon yhteisessä kannassa. Neuvosto on lisäksi huolehtinut, että direktiivin 92/118/ETY liitteeseen II perustuvat täytäntöönpanosäännöt pysyvät voimassa (lukuun ottamatta tietyntyyppisten munien markkinoille saattamista koskevista erityisistä terveysvaatimuksista tehtyä päätöstä 94/371, jonka sisältö on suurelta osin sisällytetty elintarvikehygieniapaketin toiseen ehdotukseen). Neuvosto on lisännyt myös säännöksen, jonka mukaan päätöksen 95/408/ETY täytäntöönpanopäätökset pysyvät voimassa. Kyseisissä päätöksissä on luettelot kolmansien maiden laitoksista, joille on annettu lupa viedä eläinperäisiä tuotteita yhteisöön. 4. PÄÄTELMÄ Komissio on vakuuttunut, että yhteisessä kannassa otetaan huomioon Euroopan parlamentin tekemä tarkistus ja komission huoli ehdotuksen tavoitteiden toteutumisesta. 5. YLEISET JULISTUKSET Täytäntöönpanosäännöt Avoimuuden takaamiseksi komissio harkitsee tiedonantoa, jossa lueteltaisiin alakohtaisesti ne nykyiset täytäntöönpanosäännöt, joita sovelletaan myös uusien hygieniasääntöjen tultua voimaan. Komissio harkitsee myös ehdotuksia, joilla tällaiset säännöt voitaisiin tarvittaessa kumota tai joilla niitä voitaisiin muuttaa. Komissio vakuuttaa, että se aikoo ehdottaa uusia trikinoosia koskevia sääntöjä direktiivissä 77/96/ETY olevien tilalle hyvissä ajoin, jotta ne voidaan hyväksyä ennen kuin uusi hygienialainsäädäntö tulee voimaan. Kalastustuotteet Komissio selvittää, voitaisiinko laatia luettelo parametreistä, joita sovellettaisiin sellaisiin kalastustuotteiden käsittelymenettelyihin, joiden tunnustetaan riittävän tuhoamaan sukkulamadon toukat - tuotteen sisälämpötilan -20 °C:seen 24 tunnin ajaksi laskevan jäähdyttämisen tai 60 °C lämpötilaan kuumentamisen lisäksi. Lisäksi olisi vahvistettava kriteerit, joilla tarkastetaan, päästiinkö menettelyllä tavoitteeseen. Tarvittaessa komissio tekee asiaan liittyviä ehdotuksia. Saasteet Neuvosto kehottaa komissiota selvittämään, tarvittaisiinko yhtenäisiä sääntöjä, jotka koskisivat virallista valvontaa tai seurantaa elintarvikkeissa esiintyvien ympäristösaasteiden varalta ja toisaalta toimenpiteitä, joihin olisi ryhdyttävä yhteisön vaatimusten noudattamatta jättämisen yhteydessä. Komissiota kehotetaan lisäksi tekemään tarvittaessa asiaan liittyviä ehdotuksia.